Som svar til johnni sthen hansen.

Jeg mente nu heller ikke at du præcis var en selvbestaltet internetkriger, dit indlæg var meget reelt og sobert, men der er mange andre derude på diverse forumsider, som lukker alle mulige udokumenterede tal ud.

Et lille batteri skal oplades flere gange end et stort for at køre samme antal kilometer, og oplades ved højere C-værdi, derfor holder et stort batteri bedre end et lille. Men typisk vil et lille batteri også holde hele bilens levetid. Jeg ville blot punktere din myte om, at en elbil med et stort batteri er dårligt for miljøet kontra en plugin-hybrid.

Mht. belastning af elnettet, er det en diskussion helt for sig selv, som hører til i en anden tråd.

En elbil er langt bedre til at trække end en dieselbil, men igen kommer det an på batteriets størrelse, for du kommer ikke mange kilometer med 3 tons på krogen i en e-Up, selvom den sagtens kunne trække det.

Det er fedt, at du kan klare så meget af dit kørselsbehov med eldelen af din plugin-hybrid. Det er tydeligvis det rigtige valg for dig, og sikkert også en super god bil. Personligt ønskede jeg ikke at hænge fast i service og vedligeholdelse af en benzinmotor og usikkerheden om gensalgsværdien, så jeg købte en 100% elbil med et stort batteri, men vi er alle forskellige som bilkøbere med forskellige ønsker og behov.